
JAUNIMO SAVANORIŠKOS VEIKLOS PROJEKTŲ FINANSAVIMO KĖDAINIŲ RAJONO SAVIVALDYBĖJE TVARKOS APRAŠAS

I SKYRIUS
BENDROSIOS NUOSTATOS

1. Jaunimo savanoriškos veiklos projektų finansavimo Kėdainių rajono savivaldybėje (toliau – Savivaldybė) tvarkos aprašas (toliau − Aprašas) nustato reikalavimus jaunimo savanoriškos veiklos projektų turiniui, reikalavimus pareiškėjams, konkursui (toliau – Konkursas) paraiškų teikimo, projektų vertinimo, finansavimo, vykdymo ir kontrolės tvarką.
2. Aprašas parengtas įgyvendinant Kėdainių rajono savivaldybės 2019˗2021 metų strateginio veiklos plano, patvirtinto Kėdainių rajono savivaldybės tarybos 2019 m. kovo 20 d. sprendimu Nr. TS-2 „Dėl Kėdainių rajono savivaldybės 2019˗2021 metų strateginio veiklos plano tvirtinimo“, 05 programos Kultūros veiklos plėtra 04.01.04 priemonę „Užtikrinti jaunimo savanoriškos veiklos plėtrą“ ir vadovaujantis Jaunimo savanoriškos tarnybos organizavimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl jaunimo savanoriškos tarnybos organizavimo tvarkos aprašo patvirtinimo“ (toliau ˗ JST organizavimo tvarkos aprašas). 
3. Konkurso tikslas – finansuoti savanorišką veiklą organizuojančių (toliau – SVO) organizacijų vykdomus Jaunimo savanoriškos tarnybos (toliau – JST) projektus, parengtus ir teikiamus įgyvendinant JST Kėdainių rajono savivaldybėje. 
4. Konkursą organizuoja Kėdainių rajono savivaldybės administracija. Informacija apie konkursą skelbiama Kėdainių rajono savivaldybės administracijos (toliau – Administracija) internetinėje svetainėje www.kedainiai.lt.
5. Programos įgyvendinimo trukmė – nuo Savivaldybės biudžeto lėšų naudojimo sutarties pasirašymo dienos iki einamųjų metų gruodžio 31 d.
6. Apraše vartojamos sąvokos:
[bookmark: part_9170785f1bc645ec8a0364515e7dd43a]6.1. Jaunimo savanoriška tarnyba – visuma organizuojamų ir vykdomų savanoriškų veiklų, kuriose dalyvauja savanoris, jaunimo savanorius priimanti organizacija (toliau – PO), savanorišką veiklą organizuojanti organizacija (toliau – SVO organizacija). Vieno savanorio tarnyba turi būti vykdoma ne mažiau kaip 10 val. per savaitę, arba ne mažiau kaip 40 val. per mėnesį, po ne mažiau nei 2 val. per savaitę, pagal JST Sutartyje nustatytą 6 mėnesių terminą. JST laikoma pabaigta, kai savanoris pagal JST sutartį ir suderintą JST savanorio grafiką atliko 240 val. savanoriškos tarnybos;
6.2. kuratorius – asmuo, dirbantis PO arba atliekantis savanorišką veiklą, atsakingas už savanoriškos veiklos organizavimą ir koordinavimą bei dalyvaujantis savanorio kompetencijų, įgytų JST metu, vertinimo ir įsivertinimo procese;
[bookmark: part_67dcc8153c954b4ab9b67c2a4e871068]6.3. mentorius – asmuo, SVO organizacijoje dirbantis arba atliekantis savanorišką veiklą, atsakingas už savanorių dalyvavimą JST, savanorių palaikymą, tarnybos metu įgytų kompetencijų vertinimo ir įsivertinimo organizavimą, kuratorių informavimą ir konsultavimą;
[bookmark: part_214500b109c24c2f8116b54eb8d4598c]6.4. paraiška – pareiškėjo pagal Aprašo 1 priede nustatytą formą užpildytas ir pasirašytas pareiškėjo vadovo arba jo įgalioto asmens, turinčio teisę veikti pareiškėjo vardu, nurodant vardą, pavardę ir pareigas, bei patvirtintas antspaudu, jei pareiškėjas antspaudą privalo turėti, dokumentas su visais jo priedais yra pateikiamas Savivaldybės administracijai, siekiant gauti finansavimą programai įgyvendinti;
[bookmark: part_090d4562b9a140f388d73bc72c1750a5]6.5. pareiškėjas – viešasis juridinis asmuo, pagal Departamento direktoriaus 2018 m. gruodžio 21 d. įsakymą Nr. 2V-219 (1.4) „Dėl jaunimo savanorišką veiklą organizuojančių organizacijų akreditavimo tvarkos aprašo patvirtinimo“ akredituota SVO organizacija, teikiantis Konkursui paraišką.
[bookmark: part_97e1614f7d9949eea819cc2b642ec7fa]6.6. priimanti organizacija – vadovaujantis Jaunimo reikalų departamento prie Socialinės apsaugos ir darbo ministerijos (toliau – Departamentas) direktoriaus 2017 m. lapkričio 24 d. 2V-187 (1.4) „Dėl jaunimo savanorius priimančių organizacijų akreditavimo tvarkos aprašo patvirtinimo“ patvirtinta tvarka akredituotas Lietuvos Respublikoje įregistruotas ne pelno siekiantis juridinis asmuo (savanoriškos tarnybos organizatorius), galintis sudaryti sąlygas savanoriams tobulėti asmeniškai ar profesinėje srityje ir užtikrinti jų palaikymą;
[bookmark: part_3704a78a9b464d318d3ab8a7df995273]6.7. projektas – pareiškėjo vykdomų veiklų ir išlaidų, skirtų Konkurso tikslui įgyvendinti savivaldybėje, visuma;
[bookmark: part_9f504a115a6b42b98ae096321a293c11]6.8. projekto vadovas – asmuo, atsakingas už programos administravimą;
[bookmark: part_9f9b33c8d013461082d8f9f5b0bc0cde]6.9. savanoris – jaunas žmogus (nuo 14 iki 29 metų imtinai), užsiregistravęs Departamento JST registracijoje ir atliekantis savanorišką veiklą priimančioje organizacijoje, kaip tai numatyta JST organizavimo tvarkos aprašo 5 punkte. 
[bookmark: part_a9b2bec5cf8840ff9a0ab0db3ab7c1f1]6.10. savanoriška veikla – savanorio neatlyginamai atliekama visuomenei naudinga veikla, kurios sąlygos nustatomos savanorio, priimančios ir savanorystę organizuojančios organizacijos susitarimu;
[bookmark: part_ee8e260cfc4e4299baa26373ecf28260]6.11. SVO organizacija – vadovaujantis Departamento direktoriaus 2018 m. gruodžio 21 d. įsakymu Nr. 2V-219 (1.4) „Dėl jaunimo savanorišką veiklą organizuojančių organizacijų akreditavimo tvarkos aprašo patvirtinimo“ patvirtinta tvarka akredituota Lietuvos Respublikoje veikianti nevyriausybinė organizacija, galinti užtikrinti savanorių dalyvavimą savanoriškoje veikloje, bendradarbiavimą su Priimančiomis organizacijomis, teikti Priimančioms organizacijoms metodinį palaikymą dėl savanoriškos veiklos metu savanorio įgytų kompetencijų vertinimo ir įsivertinimo;
[bookmark: part_c378150817a3493e94ef832f3aeba9e3]6.12. vykdytojas – fizinis asmuo, tiesiogiai ir nuolat prisidedantis prie projekto įgyvendinimo, konkrečiai atsakingas už projekto ir (ar) tam tikrų jo dalių įgyvendinimą (pvz., mentorius, kuratorius). Vykdytojas nėra asmuo, laikinai prisidedantis prie projekto įgyvendinimo savo žiniomis, įgūdžiais ir veikla (pvz., lektorius, meno kolektyvas);
[bookmark: part_c4c75561e4e0466f9a51cc02a91d0916]6.13. kitos Apraše vartojamos sąvokos suprantamos taip, kaip jos yra Lietuvos Respublikos jaunimo politikos pagrindų įstatyme, Lietuvos Respublikos savanoriškos veiklos įstatyme, Lietuvos Respublikos biudžeto sandaros įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos socialinės apsaugos ir darbo ministro patvirtintame Jaunimo savanoriškos tarnybos organizavimo apraše ir kituose aktualiuose teisės aktuose. 

[bookmark: part_b962614bfb234a8db4b5c23de773ccc1]II SKYRIUS
REIKALAVIMAI PROJEKTŲ TURINIUI

[bookmark: part_e901c4f52cd04f379d93e18f0be8645a]7. Konkurso būdu finansuojamos JST veiklos, kurias sudaro:
[bookmark: part_8bd62d5ea3dc4f6598d082ddd2555e2a]7.1. potencialių savanorių paieška ir jų konsultavimas;
[bookmark: part_44b088e9b3cc49fd955216ac1d873e6b]7.2. JST proceso vykdymo konkrečiose savanorius priimančiose organizacijose stebėjimas, koordinavimas ir konsultavimas;
[bookmark: part_22ff5c85cd7f44f6b4835e3e9bf8e75e]7.3. savanorio kompetencijų vertinimo ir įsivertinimo veiklų vykdymas;
[bookmark: part_3f34b55f2493409189e607242399b4b1]7.4. mentoriaus paslaugų teikimas priimančioms organizacijoms;
[bookmark: part_8808031c2a454044a869ea3844386309]7.5. mentoriaus paslaugų teikimas savanoriams. 
[bookmark: part_6d396e688baf48a09548c3bb6073a2a7]8. Vykdydamas Aprašo 7 punkte nurodytas JST veikas, pareiškėjas įsipareigoja įgyvendinti šiuos reikalavimus: 
[bookmark: part_7f848ae466ce41e8b48076ca12a2cfaf]8.1. bendradarbiauti su Savivaldybės administracijos vyriausiuoju specialistu (jaunimo reikalų koordinatoriumi) ir Departamento direktoriaus paskirtu atsakingu specialistu (-ais) JST įgyvendinimo klausimais;
[bookmark: part_996a165cd1ef4dedaee40a10546aad43][bookmark: part_827805e1f0c1481598fef1c781b06b55]8.2. spręsti su Priimančia organizacija savanorio (-ių) apgyvendinimo (kai reikia), maitinimo, konsultavimo, administracinės pagalbos klausimus;
[bookmark: part_3a344595b6504da9a5052ff01ad0dd24]8.3. tvarkyti savanorio išlaidų kompensavimo administracinius klausimus, užtikrinti tinkamą JST pagrindžiančių dokumentų administravimą;
[bookmark: part_e00aec2ca7f2464f9666c394a231a488]8.4. suteikti mentoriaus paslaugas priimančioms organizacijoms – fasilituoti vidurio ir galutinį kuratoriaus (-ės) įsivertinimus su savanoriais (-ėmis), padėti sprendžiant konfliktines situacijas, konsultuoti sprendžiant su JST susijusius klausimus;
[bookmark: part_25a5dad0e1c74182801035bb3ba9b999]8.5. suteikti mentoriaus paslaugas savanoriams: suorganizuoti ne mažiau kaip 1 susitikimą per 30 kalendorinių dienų su kiekvienu savanoriu asmeniškai ar grupėje siekiant padėti spręsti kylančius sunkumus, stiprinti motyvaciją, sudaryti sąlygas mokytis iš patirties, vadovaujantis neformaliojo jaunimo ugdymo principais;
[bookmark: part_695d7f72f0ef46e3a4a2e30c60955180]8.6. susisiekti su savanoriais, kurių duomenis pateikia Departamento specialistas, per ne ilgiau nei 5 darbo dienas el. paštu, susitikti gyvai per ne ilgiau nei 14 darbo dienų;
[bookmark: part_69e2717c34cf43d98204b42043c3d6e5]8.7. konsultuoti potencialius savanorius JST atlikimo, priimančios organizacijos išsirinkimo ir kitais susijusiais su JST klausimais;
[bookmark: part_07ce75c618a547cd92430d0371d1dc40]8.8. stebėti, koordinuoti ir konsultuoti JST proceso vykdymą konkrečiose savanorius priimančiose organizacijose;
[bookmark: part_251df2199e9b4f038bb73ef4c9d15b2f]8.9. sudaryti galimybes savanoriui dalyvauti kompetencijų vertinimo ir įsivertinimo veikloje.
[bookmark: part_08a41910261947ef87c9a9d8859b998b][bookmark: part_efa4ad3d3dae46109423cd27663acad7]9. Projekto turiniui keliamos sąlygos:
[bookmark: part_f38d88224c1e4373a0fe511025b4f3ed]9.1. suplanuotos veiklos turi būti skirtos SVO organizacijos funkcijoms įgyvendinti ir (ar) JST plėtoti savivaldybės lygmeniu;
[bookmark: part_61faa3debc6f40e59980a07c7fce052e]9.2. į JST numatyta įtraukti ne mažiau kaip 3 jaunus žmones ne trumpesniam nei 1 mėnesio ir ne ilgesniam kaip 6 mėnesių laikotarpiui; 
[bookmark: part_1fa52d63386d4eadaea42d57e9c405e5]9.3. pareiškėjo paskirtas (-i) mentorius (-iai) privalo turėti ne mažiau kaip 1 metų darbo patirtį neformaliojo jaunimo ugdymo ir (ar) savanoriškos veiklos srityje.
[bookmark: part_b7f38c4ab83644ac8331b73ee969c406]10. Finansavimą gavęs pareiškėjas iki 2019 m. gruodžio 31 d. turi pasiekti šiuos esminius rodiklius:
10.1. projekto kiekybinius rodiklius:
[bookmark: part_b0c3e313f3a54800b1c052d9b1dd083e]10.1.1. į JST įtraukti ne mažiau kaip 3 jaunus žmones laikotarpiui, ne trumpesniam nei 1 mėn.;
10.1.2. suorganizuoti ne mažiau kaip 1 susitikimą per 30 kalendorinių dienų su kiekvienu savanoriu individualiai, siekiant įvertinti mokymosi procesą, padėti spręsti kylančius sunkumus ir motyvuoti; 
[bookmark: part_126a7deb27ec461e8378468ff39ca328]10.1.3. vykdyti kompetencijų vertinimą bei įsivertinimą, vadovaujantis Departamento direktoriaus patvirtintų reguliuojančių teisės aktų nustatyta tvarka ir kriterijais. 
[bookmark: part_b5dd2f76114945bc85d1155b41106b1b][bookmark: part_85df6f48beef45b4af379387403c2f1e]10.2. projekto kokybinius rodiklius:
[bookmark: part_78b747c0bce740ae89cea3ce53a9e5e2]10.2.1. skatinti jaunų žmonių įsitraukimą į savanorišką veiklą;
[bookmark: part_bf404658a2724cd48af9543dc40f5a93]10.2.2. skatinti jaunų žmonių bendrųjų ir / arba dalykinių kompetencijų ugdymą.
[bookmark: part_4c21441bb0714f57a8fdb0bc235b15d9][bookmark: part_19bce7e92cb043b69bacc5044423b160][bookmark: part_28cc97c37c674b59b762074692681bf2][bookmark: part_b39a5c8ae5cf4990a274d2ebb19cb54c]11. Projekto veiklos gali būti vykdomos tik Lietuvos Respublikos teritorijoje.
12. Teorinio mokymo seminarų, sporto varžybų, kultūros ir meno, politinių ir religinių renginių bei renginių, skirtų akademinėms ir profesinėms žinioms ar patirčiai įgyti, organizavimas gali būti tik priemonė programos tikslams pasiekti, tačiau ne pagrindinis programos tikslas, uždavinys ir (ar) rezultatas.
[bookmark: part_f7b99551c8204bab85c9be857417ca16]13. Finansavimas projektams neskiriamas, jeigu projektas atitinka bet vieną iš šių punktų: 
[bookmark: part_4c443c5b18ef4ba6abd63a9f91f7aa95]13.1. tikslingai skirta atostogoms ir (ar) turizmui;
[bookmark: part_294a8a03bd0d45a49bed4cba31c6d441]13.2. skirta siekti pelno;
[bookmark: part_9b976ff9e8974c55bfed48fd0058ffad]13.3. kelia grėsmę žmonių sveikatai, garbei ir orumui, viešajai tvarkai, moralei, varžo kitų žmonių teises ir laisves;
[bookmark: part_f2e628e3164a4a908d827d339732f7a7]13.4. bet kokiomis formomis, metodais ir būdais kursto tautinę, rasinę, religinę ar socialinę neapykantą, prievartą ir diskriminaciją, išreiškia nepagarbą Lietuvos valstybės simboliams;
[bookmark: part_9016d02f9b9a4df7a1bfdb459f1a3fc6]13.5. bet kokiomis formomis, metodais ir būdais išreiškia smurto, prievartos, neapykantos, alkoholio, tabako ir psichotropinių medžiagų populiarinimą;
[bookmark: part_15a06b3ba4714172965f90bcf10aea56]13.6. bet kokiomis kitomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.
 
III SKYRIUS
REIKALAVIMAI PAREIŠKĖJAMS IR VYKDYTOJAMS

[bookmark: part_a3d817f399fb47f28e2bbdf62eeea883]14. Konkursui paraiškas gali teikti viešasis juridinis asmuo, kuris atitinka visas šias sąlygas:
[bookmark: part_dc3f197df1814486acb924a67df9f22b]14.1. pagal Departamento direktoriaus 2018 m. gruodžio 21 d. įsakymą Nr. 2V-219 (1.4) „Dėl jaunimo savanorišką veiklą organizuojančių organizacijų akreditavimo tvarkos aprašo patvirtinimo“ yra akredituota SVO organizacija;
[bookmark: part_40f712f98e0647d7bd7d3e74a73d6e5f]14.2. nėra likviduojamas, sudaręs taikos sutartį su kreditoriais, sustabdęs ar apribojęs savo veiklos;
[bookmark: part_750ce26e3f434ffcb2610aa2e7b176e2][bookmark: part_748516fd2cfc44ef95448932a439fed3]14.3. Pareiškėjas privalo turėti paskirtą (-us) mentorių (-ius) JST organizavimui. 
IV SKYRIUS
PARAIŠKŲ TEIKIMAS KONKURSUI

15. Konkursui teikiamas projektas aprašomas užpildant projekto paraišką (Aprašo 1 priedas). Paraiška turi būti užpildyta lietuvių kalba, pasirašyta asmens, turinčio teisę veikti pareiškėjo vardu, nurodant vardą, pavardę ir pareigas, bei patvirtinta antspaudu, jei pareiškėjas antspaudą privalo turėti. Paraiška turi būti užpildyta kompiuteriu. Paraiška ir pridedami dokumentai turi būti tvarkingai susegti, kiekvienas paraiškos ir pridedamų dokumentų puslapis turi būti sunumeruotas.
16. Konkursui pareiškėjas pateikia: 
16.1. paraiškos 2 egzempliorius (1 originalą ir 1 kopiją); 
16.2. pareiškėjo steigimo dokumentų (nuostatų, įstatų, steigimo sutarties ir kt.) kopiją;
16.3. SVO akreditacijos, išduotos pagal Departamento direktoriaus 2018 m. gruodžio 21 d. įsakymą Nr. 2V-219 (1.4) „Dėl jaunimo savanorišką veiklą organizuojančių organizacijų akreditavimo tvarkos aprašo patvirtinimo“, kopiją;
16.4. mentoriaus (-ių) gyvenimo aprašymo (-ų) kopiją (-as). 
17. Projekto paraiška gali būti pristatyta konkurso skelbime nurodytam atsakingam Administracijos darbuotojui arba atsiųsta registruotu laišku adresu J. Basanavičiaus g. 36, Kėdainiai, ne vėliau, kaip iki Konkurso skelbime nurodytos datos. Ant voko privaloma užrašyti „Jaunimo savanoriškos veiklos projektų finansavimo konkursui“. 
18. Paraiškos, pateiktos pasibaigus paraiškų pateikimo terminui, nepriimamos ir nevertinamos. 
19. Visos paraiškos registruojamos, suteikiant joms registracijos numerį.
20. Konkursui pasibaigus, paraiškos pareiškėjams negrąžinamos. Projektai saugomi Lietuvos Respublikos teisės aktų nustatyta tvarka.
21. Paraiškų teikimo klausimais konsultuoja Kėdainių rajono savivaldybės administracijos vyriausioji specialistė (jaunimo reikalų koordinatorė) Emilija Mickevičienė, tel. 8 671 42604, el. p. emilija.mickeviciene@kedainiai.lt.

V SKYRIUS 
PROJEKTŲ PARAIŠKŲ VERTINIMAS

22. Paraiškas vertina Kėdainių rajono savivaldybės administracijos direktoriaus įsakymu sudaryta 3 (trijų) narių vertinimo komisija (toliau – komisija). 
23. Komisijos darbą organizuoja ir jai vadovauja komisijos pirmininkas.
24. Komisijos darbo forma yra posėdžiai. Posėdžiai yra teisėti, kai juose dalyvauja daugiau kaip pusė komisijos narių. Posėdžiai protokoluojami.
[bookmark: _GoBack]25. Pirmojo posėdžio metu komisijos nariai pasirašo konfidencialumo pasižadėjimus (Aprašo 2 priedas) viešai neskelbti ir neplatinti su paraiškų vertinimu susijusios informacijos, taip pat nešališkumo deklaracijas (Aprašo 3 priedas) dėl objektyvių sprendimų priėmimo bei viešųjų ir privačių interesų konflikto vengimo. Nepasirašius minėtų dokumentų, draudžiama dalyvauti komisijos posėdžiuose, svarstant klausimus dėl pateiktų paraiškų vertinimo ir atrankos. Komisijos narys privalo nusišalinti nuo paraiškos vertinimo ir balsavimo, jei komisijos narys turi svarstyti organizacijos, kurios narys ir (arba) darbuotojas jis yra, paraišką. Komisijos narys taip pat turi nusišalinti nuo paraiškos vertinimo ir balsavimo, jeigu turi svarstyti paraišką organizacijos, kurios narys ir (arba) darbuotojas yra asmuo, su kuriuo jis yra susijęs artimos giminystės, svainystės, santuokos, globos ar rūpybos ryšiais. Jeigu komisijos narys nenusišalina, komisija priima sprendimą dėl jo nušalinimo.
26. Paraiškos atmetamos ir nevertinamos, jeigu:
26.1. paraiška pateikta pasibaigus galutiniam jos pateikimo terminui;
26.2. paraišką pateikė pareiškėjas, kuris neatitinka Aprašo III skyriuje keliamus reikalavimus pareiškėjui; 
26.3. paraiška neatitinka Aprašo 15 punkte nustatytų reikalavimų; 
26.4. prie paraiškos pateikti ne visi prašomi dokumentai (reikiamas jų egzempliorių skaičius);
26.5. pareiškėjas yra neatsiskaitęs už ankstesniais metais iš rajono savivaldybės biudžeto gautų lėšų panaudojimą ir (arba) gautas lėšas yra panaudojęs ne pagal tikslinę paskirtį.
27. Kiekvienas komisijos narys atskirai vertina konkursui pateiktas paraiškas užpildant vertinimo anketą (Aprašo 4 priedas) pagal šioje anketoje nurodytus vertinimo kriterijus. Bendras balų skaičius gaunamas sudėjus visų komisijos narių balus ir padalijus iš komisijos narių skaičiaus. Paraiška, surinkusi 20 ir daugiau balų, svarstytina komisijoje, surinkus mažiau nei 20 balų – atmestina.
28. Komisijos sprendimas laikomas teisėtu, kai už jį balsuoja dauguma komisijos narių. 
29. Komisija įvertinusi pateiktų paraiškų atitiktį nustatytiems Aprašo reikalavimams ir prioritetams, balsų dauguma teikia siūlymą rajono savivaldybės administracijos direktoriui dėl jaunimo savanoriškos veiklos projektų finansavimo. 
30. Finansuojamų projektų sąrašas yra tvirtinamas Kėdainių rajono savivaldybės administracijos direktoriaus įsakymu (toliau – Įsakymas).

VI SKYRIUS
PROJEKTŲ FINANSAVIMAS, VYKDYMAS IR KONTROLĖ

31. Kėdainių rajono savivaldybės administracija su projekto vykdytoju (-ais), kuriam (-iems) skiriamas finansavimas, ne vėliau kaip per 30 kalendorinių dienų nuo Įsakymo priėmimo dienos, pasirašo Savivaldybės biudžeto lėšų naudojimo sutartį (toliau – Sutartis). Sutartyje yra nustatomos finansavimo, lėšų naudojimo, atskaitomybės bei atsakomybės sąlygos ir kitos sąlygos. 
32. Skiriamos lėšos negali būti naudojamos kitoms išlaidoms, kurios nebuvo nurodytos paraiškoje.
33. Šio Aprašo nustatyta tvarka pasirašytos Sutartys gali būti keičiamos. Keičiant Sutarties sąlygas, pasirašomas papildomas susitarimas, prie kurio prireikus pridedamas patikslintas Sutarties priedas.
34. Kėdainių rajono savivaldybės biudžeto lėšų panaudojimas pripažįstamas tinkamu, jeigu patirtos išlaidos yra tiesiogiai susijusios ir būtinos paraiškoje nurodytoms išlaidoms kompensuoti, realios ir pagrįstos išlaidas įrodančiais dokumentais. 
35. Projekto vykdytojas (-ai) ne vėliau kaip iki einamųjų metų gruodžio 31 dienos pateikia Kėdainių rajono savivaldybės administracijai Sutartyje nustatytas ataskaitas. 
36. Nepanaudotos ar netikslingai panaudotas rajono savivaldybės biudžeto lėšos turi būti grąžintos iki einamųjų metų gruodžio 20 dienos Kėdainių rajono savivaldybės administracijai.
37. Kėdainių rajono savivaldybės biudžeto lėšų panaudojimo kontrolė vykdoma teisės aktų nustatyta tvarka. 

VI SKYRIUS
BAIGIAMOSIOS NUOSTATOS 

38. Aprašą, keičia ir pildo Savivaldybės administracijos direktorius.
39. Aprašo vykdymo kontrolę atlieka Kėdainių rajono savivaldybės administracijos jaunimo reikalų koordinatorius teisės aktų nustatyta tvarka.
40. Asmens duomenys tvarkomi vadovaujantis Europos Parlamento ir Tarybos reglamentu (ES) 2016/679 ir Lietuvos Respublikos asmens duomenų teisinės apsaugos įstatymu. 

